Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu: Israel aikoo pitää kiinni -
Israelin ja Venäjän armeijoiden koordinointimekanismista Syyriassa.
Samalla Israel jatkaa turvallisuutensa takia -
Iranin-vastaisia toimia Syyriassa.
Israel yrittää helpottaa Gazan talouspaineita -
Gaza―Israel-rajan väkivaltaisuuksista huolimatta. Israel on mm. päästänyt -
useita Qatarin rahoittamia polttoainekuljetuksia Gazaan.
Palestiinalaispresidentti Abbas: -
Egyptin johtamat neuvottelut konfliktin estämiseksi Gazassa -
saattavat johtaa tilanteeseen, jossa Gazaan perustetaan -
Muslimiveljeskunnan hallinnoima palestiinalaisvaltio.
Pääministeri Netanjahu tapasi -
Venäjän varapääministerin Maxim Akimovin -
tämän kaksipäiväisen Israelin-vierailun aikana. Akimov osallistui Israelissa -
Israelin ja Venäjän vuotuiseen talousfoorumiin.
Tapaamisen jälkeen Venäjän varapääministeri korosti uskovansa, -
että tapaus, jossa Syyria ampui vahin- gossa alas Venäjän tiedustelukoneen,
ei vahingoita Venäjän ja Israelin yhteistyötä.
Venäjän puolustusministeriö syytti tapauksesta Israelia.
Akimovin mukaan Venäjä on pitänyt tapausta ongelmallisena.
Hän sanoi silti uskovansa, -
että Netanjahu ja Putin pystyvät sopimaan Lähi-idän-linjauksista, -
ja että Israelin ja Venäjän välillä -
löytyy yhä halukkuutta yhteistyöhön talouden ja kaupan alalla.
Netanjahu kommentoi tapaamistaan Venäjän varapääministerin kanssa.
Hän korosti Venäjä―Israel-suhteiden vahvistuvan edelleen -
Syyriassa sattuneesta valitettavasta tapauksesta huolimatta.
Kysymykseen -
Venäjän Syyrialle toimittamista S-300-ilmatorjuntajärjestelmistä -
Netanjahu vastasi, että Israel aikoo pitää kiinni -
Israelin ja Venäjän armeijoiden välisestä koordinointimekanismista.
Samalla Israel aikoo suojella turvallisuusintressejään päättäväisesti.
Tapasin tänään Venäjän varapääministerin.
Hän saapui tänne yhteiseen foorumiimme, jonka tarkoituksena on -
Israelin ja Venäjän kahdenvälisten suhteiden edistäminen.
Suhteet ovat edistyneet merkittävästi viime vuosina -
ja edistyivät myös tämän vierailun tuloksena.
Mitä tulee kysymykseen -
S-300:sta ja oikeutetuista toimis- tamme Irania vastaan Syyriassa...
Iranhan julistaa avoimesti tavoitettaan tuhota Israel.
Olemme sitoutuneita Israelin turvallisuuden ylläpitämiseen.
Uskon, että löydämme järkevän ratkaisun, joka mahdollistaa -
koordinointimekanismin jatkumisen Israelin ja Venäjän armeijoiden välillä.
Huolehdimme nyt ja jatkossakin Israelin turvallisuudesta.
Netanjahu puhui toimittajille tilaisuudessa, jossa ilmoitettiin -
Israelin pankin uuden pääjohtajan Amir Yaronin nimityksestä.
Netanjahu vastasi tilaisuudessa kysymykseen haasteista, -
joita juutalaisvaltio kohtaa Gazan-vastaisella etelärintamallaan.
Yritämme löytää Gazan suhteen ratkaisun, -
joka palauttaa rauhan ja turvallisuuden -
Gazan raja-alueen yhteisöihin.
Uskon heidän Gazassa ymmärtävän, että jos tilanne yltyy konfliktiksi, -
he joutuvat maksamaan todella kovan hinnan.
Emme halua, -
että nykyinen matalalla lämmöllä kiehuva konflikti -
jatkuu pidemmän päälle. Yritämme saada sen loppumaan.
Netanjahu korosti, että Israel ei halua sotaa, mutta jos sota on vääjäämätön,
Israel toimisi kaikella voimalla. Samalla Netanjahu alleviivasi -
Israelin hakevan kaiken aikaa käytännöllistä ratkaisua ja keinoja, -
joilla helpottaa Gazan humanitaarista painetta -
ja siviilien talousahdinkoa alueella.
Tilanteeseen etsitään käytännöllistä ratkaisua, -
jolla paineita ja vaikeuksia saadaan helpotettua.
Haen kaiken aikaa ratkaisua, joka palauttaisi rauhan ja vakauden.
En halua ryhtyä tarpeettomiin sotiin, -
mutta silloin kun ollaan sodassa, taistellaan kaikin voimin.
Samalla on pidettävä mielessä, -
että on muitakin huomioitavia asioita, on toisia rintamia ja haasteita.
Uskon, että toimintalinjani, jota myös kabinetti tukee, on oikea.
Netanjahu ei nimennyt erikseen Gazan neuvotteluiden osapuolia, -
mutta hän syytti tilanteen kärjistymi- sestä palestiinalaispresidentti Abbasia.
Netanjahun mukaan Abbas -
"on kuristanut Gazaa pakotteilla, jotka ovat rampauttaneet Gazan talouden".
Miksi tämä tilanne on syntynyt?
Siksi, että Abbas on kuristanut Gazaa taloudellisesti.
Gazasta vuorostaan hyökätään Israelin kimppuun, -
mutta pelon takia he eivät hyökkää täysillä. Emme suostu -
hyväksymään nykyistä tilannetta, ja palestiinalaiset tietävät sen.
Osana ponnistuksia Gazan talouspaineiden lievittämiseksi -
Israel on päästänyt useita polttoainerekkoja Gazaan.
Rekkoja operoi YK. Varat puolestaan tulevat Qatarilta, -
joka on tehnyt 60 miljoonan dollarin polttoainelahjoituksen.
Ensimmäinen toimituserä riittänee Gazan voimalalle puoleksi vuodeksi.
Polttoainekuljetukset ovat kuitenkin -
raivostuttaneet lännen tukeman palestiinalaishallinnon, -
jonka yritykset kiristää taloudellisesti kilpailijaansa Hamasia vaikeutuvat.
Länsirannalla Ramallahissa toimiva palestiinalaispääministeri Hamdallah -
paheksui Gazan polttoainekuljetuksia.
Palestiinalaishallitus painottaa, että kaiken talousavun Gazaan -
tulee kulkea joko hallituksen kautta tai yhteistyössä sen kanssa.
Näin turvataan -
palestiinalaisten yhtenäisyys poliittisessa päätöksenteossa.
Siten myös estetään yritykset erottaa Gaza ja Länsiranta toisistaan.
Israelin energiaministeri Juval Steinitz syytti palestiinalaispresidentti Abbasia
"yrityksestä lyödä kaksi kärpästä yhdellä iskulla: -
Abbas ensinnäkin lietsoo konfliktia, -
jonka seurauksena Israel murskaisi Hamasin.
Sen jälkeen Abbas voisi itse tyrmätä Israelin kansainvälisellä näyttämöllä".
Qatarilaisviranomainen sivuutti palestiinalaishallinnon paheksunnan.
Hän korosti, -
että Qatarin avunanto tapahtuu YK:n lahjoittajavaltioiden pyynnöstä, -
ja sillä pyritään estämään Gazan humanitaarisen kriisin paheneminen.
Egyptin tiedustelujohtaja Abbas Kamel tapaa parhaillaan -
palestiinalaishallintoa, Israelia ja Jordaniaa.
Hän painostanee Abbasia osallis- tumaan Israelin ja Hamasin ohella -
Egyptin johtamiin epäsuoriin tulitaukoneuvotteluihin.
Egyptiläislähteen mukaan -
Kamelilla on selvä sanoma Abbasille Egyptin presidentiltä al-Sisiltä: -
Joko Abbas tulee mukaan neuvotteluihin, -
tai Egypti keskeyttää rauhanvälitysponnistelunsa.
TV7 kuuli kuitenkin palestiinalaislähteeltä, -
että Abbas ei ole halukas osallistumaan prosessiin, -
jonka tuloksena hänen poliittisen vihollisensa asema vahvistuisi.
Lähde huomautti Abbasin ymmärtävän, -
että Gazan pääongelma on terroristijärjestö Hamas.
Siksi Abbas aikoo vastaisuudessakin -
torjua kansainväliset aloitteet Gazan olojen parantamiseksi, -
ellei Hamas luovuta valtaa Gazassa palestiinalaishallinnolle.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman